Prantsuse president François Hollande kohtub oma Vene kolleegi Vladimir Putiniga 24. aprillil Armeenias, teatas Hollande'i kantselei allikas reedel.
Hollande kohtub Putiniga 24. aprillil Armeenias
Hollande ja Putin osalevad Jerevanis tseremoonial, millega märgitakse saja aasta möödumist Osmani impeeriumi lagunemisel armeenlaste kallal toime pandud tapatalgutest.
Allika sõnul arutavad kaks liidrit Ukraina kriisi.
Ankara pole kategooriliselt nõus aastatel 1915-1917 Osmani impeeriumi lagunemisel aset leidnud 1,5 miljoni armeenlase tapmise genotsiidiks liigitamisega.
Türgi võimude väitel suri sel perioodil umbes 300 000 kuni 500 000 armeenlast ning sama palju türklasi, kui armeenlased tõusid valitsevate osmanite vastu üles ning liitusid impeeriumiga sõjas olevate Vene vägedega.
Armeenlaste genotsiidi on tunnustanud üle 20 riigi, teiste seas Prantsusmaa ja Venemaa.